PRIMĂRIA ORAŞ DETA

Nr. 6992/03.07.2025                                         

RAPORT
privind aprobarea documentației tehnico-economice (faza - PT), a Indicatorilor tehnico-economici și a devizului general (faza - PT) pentru obiectivul de investiții: ,, Asigurarea infrastructurii pentru transport verde în orașul Deta - Realizarea de piste pentru biciclete la nivel local”.
Avînd în vedere contractul de finanțare nr. 141477/14.12.2022 încheiat între Ministerul Dezvoltării, Lucrărilor Publice şi Administraţiei, în calitate de coordonator pentru Planul Naţional de Redresare şi Rezilienţă (PNRR), Componenta 10-Fondul Local, şi U.A.T. Orașul Deta, în calitate de Beneficiar privind realizarea  investiției ,,Asigurarea infrastructurii pentru transport verde în orașul Deta- Realizarea de piste pentru biciclete la nivel local” și de asemenea pentru implementarea proiectului, s-a întocmit  documentația  TEHNICO-ECONOMICĂ (faza - PT), respectiv  Proiectul tehnic de execuție  nr. 232/2023 (Faza PT, DDE, DTAC), întocmit de către proiectantul general S.C. EUROCAV PROIECT S.R.L. cu sediul social în Moșnița Nouă, Strada Tarcu, Nr. 11, Judet Timiş, punct de lucru loc. Timișoara, str. C. T. Petrescu, nr. 4, parter, cam 1, ap. 1, jud. Timiș, în conformitate cu HG nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor de investiții, cu modificările și completările ulterioare, pentru obiectivul de investiţii și în conformitate cu soluția tehnică din documentația TEHNICO ECONOMICĂ (faza - SF nr. 131/2023 (faza - SF)) în vederea realizării obiectivului propus, respectiv: ,,Asigurarea infrastructurii pentru transport verde în orașul Deta - Realizarea de piste pentru biciclete la nivel local” și în faza de proiectare Proiectului tehnic de execuție, s-a ținut cont de toate recomandarile, instructiunile date de Avizatori la faza SF, și de situația din teren, pentru a atinge indicatorii proiectului, de valoarea estimate a lucrărilor la faza PT,  astfel s-a modificat valoarea lucrărilor, cap. 4. Cheltuieli pentru investiția de bază și Devizul general s-a actualizat.

Astfel după proiectare, întocmind proiectantul listele de cantitați cu valori, valoarea estimată a lucrărilor a suferit modificări, astfel pentru aprobarea modificării devizului general, (conf. art. 7 alin. (6), din HG nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor de investiții, cu modificările și completările ulterioare ,,este necesar  aprobarea  Proiectului tehnic   nr. 232/ 2023 (Faza PT, DDE,  DTAC, ), întocmit de către proiectantul general S.C. EUROCAV PROIECT S.R.L. a Devizului General actualizat (faza PT) și Indicatorii tehnico-economici revizuiți ai obiectivului de investiții: ,,Asigurarea infrastructurii pentru transport verde în orașul Deta - Realizarea de piste pentru biciclete la nivel local”
în acest context propunem Consiliului local Deta, aprobarea acestei documentații  Faza -PT., Devizului General Faza - PT și Indicatorii tehnico-economici ai obiectivului de investiții revizuiți/actualizati, după proiectare, cu avizul Comisiei economice şi al Comisiei de urbanism şi administrarea patrimoniului. 
În temeiul art. 129 alin. (1) , alin. (2) lit. b), alin. (4) lit. d) si f), art. 139 alin. (1) , art. 196 alin. (1) lit. a), art.197 din OUG nr. 57/2019 privind Codul Administrativ, cu modificările și completările ulterioare și  articolul 7, alineatul (6) din H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor  /proiectelor de investiţii finanţate din fonduri publice si Ghidul de finanțare PNRR/2022, COMPONENTA C10 – FONDUL LOCAL I.3 – Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale.
Extras din: H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor  /proiectelor de investiţii finanţate din fonduri publice.

SECŢIUNEA 3: Studiul de fezabilitate

Art. 7 

(6) În situaţia în care, după aprobarea indicatorilor tehnico - economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori, cu excepţia situaţiilor de actualizare a acestora prevăzute în Legea nr. 500/2002, cu modificările şi completările ulterioare. 

La articolul 7, alineatul (6) se modifică și va avea următorul cuprins:

(6) În situația în care, după aprobarea indicatorilor tehnico-economici, apar schimbări care determină modificarea în plus a valorilor maximale și/sau modificarea în minus a valorilor minimale ale indicatorilor tehnico-economici aprobați ori depășirea intervalelor prevăzute la alin. (5), sunt necesare refacerea corespunzătoare a documentației tehnico-economice aprobate și reluarea procedurii de aprobare a noilor indicatori, cu excepția situațiilor de actualizare a acestora prevăzute în Legea nr. 500/2002, cu modificările și completările ulterioare, și în Legea nr. 273/2006, cu modificările și completările ulterioare.            
1. Descrierea investi’iei    
Descrierea lucrărilor proiectate.
Categoria lucrărilor: realizare piste de biciclete;

- Lungime totală piste de biciclete: 4510,00 m;

- Lățimea pistelor de biciclete: 1,20 m/2,40 m;

- Podețe tubulare:18 podețe;

- Pantă transversală piste de biciclete: 2,50 %;

Panta transversală a pistelor de biciclete va fi de 2,50 % și va permite scurgerea apelor pluviale spre șanțurile existente.

Structura propusă pentru pistele de biciclete este următoarea: 

- 4 cm strat de uzură din beton asfaltic BA8;

- 10 cm strat de bază din beton simplu C30/37;

- 20 cm strat de fundație din balast nisipos.

Pe zona acceselor la proprietăți stratul de bază din beton C 30/37 se va arma cu plasă sudată Φ6 100x100.

Lucrările presupun executarea următoarelor etape mai importante:

- stabilirea traseelor în plan, funcţie de situaţia existentă în teren;

- spargerea zonelor cu beton existent pe traseul pistelor de biciclete și spargerea acceslor existente pe zonele unde pista de biciclete le traversează și transportul molozului; 

- realizarea săpăturii casetei necesare structurii pistelor de biciclete;

- realizarea podețelor tubulare pe zonele în care pistele de biciclete traversează șațurile existente;

- executarea stratului de fundaţie din balast nisipos în  grosime de 20 cm, după compactare;

- montarea bordurilor prefabricate din beton 10x15; Acestea se vor așeza pe o fundație din beton C 30/37.

- executarea stratului de bază din beton C30/37 cu grosimea de 10 cm; Pe zona acceselor la proprietăți stratul de beton se va arma cu plasă sudată Ø6 100X100.

Lucrările proiectate nu modifică situaţia existentă a microclimatului, apelor de suprafaţă, vegetaţiei şi peisajului.

Se poate aprecia că, luate în ansamblu, lucrările proiectate nu introduc efecte negative faţă de situaţia actuală, ci au în general un efect pozitiv şi benefic.
Principalii indicatori tehnico-economici aferenți obiectivului de investiții

a) indicatori maximali, respectiv valoarea totală a obiectului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;

- Devizul general estimativ al investiţiei faza PT, întocmit conform HG907/2016, devizele pe obiecte şi evaluările pe obiecte 

Cap. 4 - Investiția de bază
2. Indicatori economici
Valoare totală (INV), inclusiv TVA:

5.187.478,26 lei  inclusiv TVA, din care: C+M – 3.333.132,07 lei, inclusiv TVA. 
Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	5.187.478,26 lei
	3.333.132,07 lei


• Categoria și clasa de importanță a construcției

Lucrarea se încadrează, conform HG 261/94 şi 766/97 în categoria de importanţă „C” şi clasa de importanţă III, fiind supusă la verificare conform Legii nr. 10/1994 
• Durata de realizare lucrări  (luni): 12  luni 
Anexez:  
- Documentația tehnico economica (faza - PT) pentru obiectivul de investiții 
„Asigurarea infrastructurii pentru transport verde în orașul Deta - Realizarea de piste pentru biciclete la nivel local”,  proiect nr. 232/2023, întocmit de proiectant general SC EUROCAV PROIECT SRL., conform anexei  1 care face parte integrantă din prezenta hotărâre.
- Indicatorii tehnico - economici aferenți obiectivului de investiții „Asigurarea infrastructurii pentru transport verde în orașul Deta - Realizarea de piste pentru biciclete la nivel local”, conform anexei  2 care face parte integrantă din prezenta hotărâre.
- Devizul general actualizat aferent obiectivului de investiții „„Asigurarea infrastructurii pentru transport verde în orașul Deta - Realizarea de piste pentru biciclete la nivel local”, conform anexei 3 care face parte integrantă din prezenta hotărâre.

Prin urmare vă rog să aprobați documentația  Faza  PT, a Devizului General și a Indicatorilor tehnico-economici ai obiectivului de investiții pentru realizarea investiției ,,Asigurarea infrastructurii pentru transport verde în orașul Deta - Realizarea de piste pentru biciclete la nivel local”
ÎNTOCMIT,
Popescu Viorica
